CELEX: 31992L0094
Language: el
Date: 1992-11-09 00:00:00
Title: Οδηγία 92/94/ΕΟΚ του Συμβουλίου της 9ης Νοεμβρίου 1992 για την τροποποίηση της οδηγίας 75/273/ΕΟΚ περί του κοινοτικού καταλόγου των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ιταλία)

Avis juridique important

|

31992L0094

Οδηγία 92/94/ΕΟΚ του Συμβουλίου της 9ης Νοεμβρίου 1992 για την τροποποίηση της οδηγίας 75/273/ΕΟΚ περί του κοινοτικού καταλόγου των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ιταλία)  

Επίσημη Εφημερίδα αριθ. L 338 της 23/11/1992 σ. 0042 - 0043

ΟΔΗΓΙΑ 92/94/ΕΟΚ ΤΟΥ ΣΥΜΒΟΥΛΙΟΥ της 9ης Νοεμβρίου 1992 για την τροποποίηση της οδηγίας 75/273/ΕΟΚ περί του κοινοτικού καταλόγου των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ιταλία)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΙΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), και ιδίως το άρθρο 2 παράγραφος 2,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  Εκτιμώντας:  ότι η οδηγία 75/273/ΕΟΚ (4), αναφέρει τις περιοχές της Ιταλίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ- ότι η ιταλική κυβέρνηση ζήτησε, σύμφωνα με το άρθρο 2 παράγραφος 2 της οδηγίας 75/268/ΕΟΚ, να τροποποιηθεί ο κοινοτικός κατάλογος των περιοχών που αναφέρονται στο παράρτημα της οδηγίας 75/273/ΕΟΚ- ότι οι νέες περιοχές που θα αναφέρονται στον εν λόγω κατάλογο ανταποκρίνονται στα κριτήρια και τα αριθμητικά στοιχεία που εφαρμόζονται δυνάμει της οδηγίας 75/273/ΕΟΚ για τον καθορισμό των περιοχών κατά την έννοια του άρθρου 3 παράγραφος 4 της οδηγίας  75/268/ΕΟΚ- ότι η τροποποίηση την οποία ζήτησε η ιταλική κυβέρνηση αντιστοιχεί στο 0,6 % της χρήσιμης γεωργικής έκτασης της Ιταλίας- ότι μετά την αίτηση αυτή, το σύνολο των διαδοχικών διευρύνσεων που έχει ζητήσει η ιταλική κυβέρνηση μετά την τελευταία τροποποίηση  της οδηγίας 75/273/ΕΟΚ καταλήγει σε μια σωρευμένη αύξηση που αντιστοιχεί σε περισσότερο από το 1,5 % της χρήσιμης γεωργικής έκτασης της Ιταλίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Ο πίνακας των μειονεκτικών περιοχών της Ιταλίας που περιέχεται στο παράρτημα της οδηγίας 75/273/ΕΟΚ συμπληρώνεται από τον πίνακα που περιέχεται στο παράρτημα της παρούσας οδηγίας.  Άρθρο 2  Η παρούσα οδηγία απευθύνεται στην Ιταλική Δημοκρατία.  Βρυξέλλες, 9 Νοεμβρίου 1992.  Για το Συμβούλιο Ο Πρόεδρος D. HURD (1) ΕΕ αριθ. L 128 της 19. 5. 1975, σ. 1. Οδηγία όπως τροποποιήθηκε τελευταία από τον κανονισμό (ΕΟΚ) αριθ. 797/85 (ΕΕ αριθ. L 93 της 30. 3. 1985, σ. 1).(2) ΕΕ αριθ. C 225 της 1. 9. 1992, σ. 7.(3) Γνώμη που διατυπώθηκε στις 30 Οκτωβρίου 1992  (δεν έχει ακόμη δημοσιευθεί στην Επίσημη Εφημερίδα).(4) ΕΕ αριθ. L 128 της 19. 5. 1975, σ. 72. Οδηγία όπως τροποποιήθηκε τελευταία από την οδηγία 84/167/ΕΟΚ) (ΕΕ αριθ. L 82 της 28. 2. 1984, σ. 1).   ΠΑΡΑΡΤΗΜΑ     ΠΕΡΙΦΕΡΕΙΑ BASILICATA ΕΠΑΡΧΙΑ MATERA      Δήμοι ή Κοινότητες 1 2 3 4 5 6 7 8 Ferrandina Grassano Grottole Irsina Matera Miglionico Pomarico Salandra